456 DE LUCE ET LUMINE. 



cula perspectiva et similia, quibus acui potest lux et 

 in longinquum projici, aut etiam reddi ad distinguen- 

 das res visibiles subtilius et mollius, ut videre est 

 apud pictores, qui phialam aqua plenam ad candelam 

 adhibent. 



Videndum etiam, num omnia in majore quanto 

 lucem non reflectant. Lux enim (ut credi potest) 

 aut pertransit aut reflectitur : qua de causa luna, 

 etiamsi fuerit corpus opacum, tamen ob magnitu- 

 dinem, lucem reflectere possit. 



Videndum etiam, utrum aggregatio corporum 

 lucidorum lucem multiplicet. Atque de asqualiter 

 lucidis dubitandum non est : utrum vero lux, quae 

 majore luce plane obruitur, ut videri per se non 

 possit, adjiciat tamen aliquid lucis, inquiratur. 

 Etiam splendida quaeque nonnihil lucis contribuunt, 

 magis enim lucidum fuerit cubiculum serico quam 

 lana ornatum. Multiplicatur etiam lux per refrac- 

 tionem, nam gemma3 angulis intercisa?, et vitrum 

 fractum magis splendent, quam si plana fuerint. 

 Alia. 



VII. 



Modi obruendi lucem. 



Videndum de modis obruendi lucem, veluti per 

 exsuperantiam majoris lucis, mediorum crassitu- 

 dines et opacitates : radii solis certe, in flammam 

 foci immissi, flammam veluti fumum quendam albio- 

 rem apparere faciunt. Alia. 



